ATKLĀTA KONKURSA
“Nekustamā īpašuma Jēkaba ielā 10/12, Rīgā sastāvā ietilpstošo ēku pārbūve Latvijas Republikas Saeimas vajadzībām”

Iepirkuma komisijas atbildes uz ieinteresēto piegādātāju uzdotajiem jautājumiem
(apstiprinātas iepirkuma komisijas 2026.gada 23.jūlija sēdē)

1.jautājums:
Vai par nolikuma 3.4. un 3.6.punktā prasībai atbilstošu tiks uzskatīts objekts, kura ēkas pārbūve tiek īstenota divās kārtās:
· I kārta – veikti un normatīvajos aktos noteiktajā kārtībā ekspluatācijā nodoti darbi, kas saistīti ar ēkas energoefektivitātes uzlabošanu; 
· II kārta – pārējie būvprojektā paredzētie pārbūves darbi, kuru izpilde vēl turpinās. 
Vai pretendenta pieredze tiks atzīta par atbilstošu nolikuma 3.6. punkta prasībām, ja kā pieredzes objekts tiks norādīta tikai I kārta, kuras būvdarbi ir pilnībā pabeigti un pieņemti ekspluatācijā normatīvajos aktos noteiktajā kārtībā, bet II kārtas būvdarbi vēl nav pabeigti?
Vienlaikus lūdzam precizēt, vai šādā gadījumā prasība par ēkas pārbūves darbu veikšanu ne mazāk kā 2000 m² platībā ir vērtējama attiecībā uz I kārtā realizēto un ekspluatācijā nodoto pārbūves darbu apjomu vai uz visa būvprojekta kopējo pārbūves apjomu.
Atbilde:
Gadījumā, ja ēkas pārbūve tiek veikta kārtās un kārtas būvniecības veids ir pārbūves darbi, un pārbūves darbu apjoms ir vismaz nolikumā noteiktajā apjomā un kārta ir nodota ekspluatācijā, tad tāda pieredze var tikt atzīta par atbilstošu. 

2.jautājums:
Atbilstoši nolikuma 3.4. un 3.6.punkta prasībām pretendentam jāapliecina pieredze ēkas pārbūves darbu veikšanā vismaz 2 000 m² platībā.
Vai par atbilstošu šīs prasības izpildi tiks uzskatīta pieredze objektā, kurā veikta jumta un to konstrukcijas pārbūve un ēkas inženiertīklu izbūve visā ēkā, ja ēkas kopējā platība ir 3 576,4 m² un būvdarbi ir pilnībā pabeigti un pieņemti ekspluatācijā normatīvajos aktos noteiktajā kārtībā.
Atbilde:
Pieredze jāapliecina  ar objektu, kura būvniecības veids ir pārbūves darbi, ko attiecīgi apliecina ieraksts aktā par pieņemšanu ekspluatācijā un, kur ēkas pārbūves darbi veikti ne mazāk kā 2000 m2 platībā. Būvdarbiem ir jābūt pilnībā pabeigtiem un pieņemtiem ekspluatācijā normatīvajos aktos noteiktajā kārtībā.
3.jautājums:
Saskaņā ar Projekta speciālajām prasībām lāzerskenēšanu nodrošina Pasūtītājs. Lūdzam sniegt skaidrojumu, vai objektu Jēkaba ielā 10/12, Rīgā un Mazajā Trokšņu ielā 2, Rīgā lāzerskenēšana jau ir veikta un punktu mākonis ir pieejams, kā arī vai tas aptver visas projektējamās telpas, tostarp pagrabu, bēniņus, mansardu un tehniskās telpas.
Atbilde:
Pasūtītājs no savas puses darbu Izpildītājam izsniegs punktu mākoni projektēšanas darbu veikšanai (kā tas ir norādīts Tehniskās specifikācijas 1.sadaļas 19.punktā “Pieejamā dokumentācija”), skanēšanas darbi, kas nepieciešami izbūvēto risinājumu fiksēšanai un projekta aktualizēšanai būvniecības laikā ir Izpildītāja atbildība. Šobrīd skanēšanas darbi ir veikti visai ēkai, punktu mākonis ir ievietots koordinātēs, un tas aptver visas telpas, tai skaitā, pagrabu, bēniņus.  
4.jautājums:
Saskaņā ar BIM prasību (Tehniskās specifikācijas 5. pielikums) 4.4.2.2. punktu un Projekta speciālajām prasībām savietotu, vienotā koordinātu sistēmā piesaistītu punktu mākoni nodrošina Pasūtītājs, savukārt Izpildītāja izstrādāto BIM modeļu precizitāte tiek vērtēta attiecībā pret šo punktu mākoni. Lūdzam sniegt skaidrojumu par šādiem jautājumiem:
Vai punktu mākoni ir izstrādājis sertificēts mērnieks vai ģeodēzists, un vai kopā ar punktu mākoni tiks nodota savietošanas (reģistrācijas) atskaite, kā arī precizitātes (kvalitātes) ziņojums, kas apliecina dokumentācijā noteikto parametru izpildi?
Atbilde:
Punkta mākoņa izstrāde ir veikta ar Pasūtītāja iekšējiem resursiem, nepiesaistot sertificētu mērnieku. 
Šobrīd izveidotais punktu mākonis ir piesaistīts koordinātēm par pamatu ņemot no blakus objekta koordinātēm piesaistīto punktu mākoni (punkta mākoņa piesaistei koordinātēm tika izmantotas sertificēta mērnieka uzmērītās markas).
Papildus iepriekš minētajam BIM prasību punktā 4.4.2.2 aprakstīts lāzerskanēšanas process, tai skaitā, punkta mākoņa piesaiste koordinātēm, kas nosaka, ka Piegādātājs nodrošina topogrāfisko uzmērīšanu punktu mākoņa piesaistei koordinātēm.  
Reģistrācijas atskaite tiek nodota Izpildītājam pēc pieprasījuma.

5.jautājums:
Saskaņā ar BIM prasību (Tehniskās specifikācijas 5. pielikums) 4.4.2.2. punktu un Projekta speciālajām prasībām savietotu, vienotā koordinātu sistēmā piesaistītu punktu mākoni nodrošina Pasūtītājs, savukārt Izpildītāja izstrādāto BIM modeļu precizitāte tiek vērtēta attiecībā pret šo punktu mākoni. Lūdzam sniegt skaidrojumu par šādiem jautājumiem:
Kura līguma puse uzņemas atbildību gadījumā, ja Pasūtītāja nodotajā punktu mākonī tiek konstatētas novirzes, kas pārsniedz iepirkuma dokumentācijā noteiktos parametrus un rada nepieciešamību pārstrādāt BIM modeļus vai būvprojektu?
Atbilde:
Izpildītājs, saņemot punktu mākoni, to izskata un veic projektēšanas darbus, ja projektēšanas darbu veikšanas laikā tiek fiksētas punktu mākoņa reģistrācijas novirzes, kas liedz veikt projektēšanas darbus atbilstošā kvalitātē, tad pēc Izpildītāja pieprasījuma, Pasūtītājs 5 darba dienu laikā veic nepieciešamās korekcijas punktu mākoņos. Par būvprojekta izstrādi atbildību uzņemas Izpildītājs.
6.jautājums:
Saskaņā ar BIM prasību (Tehniskās specifikācijas 5. pielikums) 4.4.2.2. punktu un Projekta speciālajām prasībām savietotu, vienotā koordinātu sistēmā piesaistītu punktu mākoni nodrošina Pasūtītājs, savukārt Izpildītāja izstrādāto BIM modeļu precizitāte tiek vērtēta attiecībā pret šo punktu mākoni. Lūdzam sniegt skaidrojumu par šādiem jautājumiem:
Lūdzam sniegt skaidrojumu par punktu mākoņa reģistrācijas pieļaujamās novirzes (līdz 15 mm) un BIM modeļu pieļaujamās atkāpes (10 mm elementu stūru punktiem) savstarpēju piemērošanu gadījumos, kad paša punktu mākoņa iespējamā novirze pārsniedz BIM modelim noteikto pielaidi.
Atbilde:
Kopējās reģistrācijas novirzes <15 mm, norādīta Projekta speciālajā veidnē, attiecas uz projekta kopējo novirzi. Šobrīd fiksēta 11,36 mm novirze reģistrācijā starp visiem stāviem, fasādēm un jumta plaknēm, kā arī senākiem skanētiem materiāliem. 11 mm novirze 6 līmeņu diapazonā ir uzskatāma par nebūtisku. Savukārt BIM prasību pamatdokumenta punkta 4.4.2.1. Vispārīgie norādījumi: maksimālā pieļaujamā modeļu atkāpe no punktu mākoņa skaidro modelējamo elementu un punktu mākoņu savstarpējo precizitāti.
7.jautājums:
Saskaņā ar BIM prasību (Tehniskās specifikācijas 5. pielikums) 4.4.2.2. punktu un Projekta speciālajām prasībām savietotu, vienotā koordinātu sistēmā piesaistītu punktu mākoni nodrošina Pasūtītājs, savukārt Izpildītāja izstrādāto BIM modeļu precizitāte tiek vērtēta attiecībā pret šo punktu mākoni. Lūdzam sniegt skaidrojumu par šādiem jautājumiem:
Vai Pasūtītājs garantē nodotā punktu mākoņa atbilstību iepirkuma dokumentācijā noteiktajiem precizitātes parametriem un, konstatējot neatbilstības, nodrošinās tā labošanu vai atkārtotu lāzerskenēšanu par saviem līdzekļiem, attiecīgi pagarinot līguma izpildes termiņu, ja tas būs nepieciešams?
Atbilde:
Pasūtītājs nodrošina punktu mākoni atbilstoši BIM prasību (0.pamatdokuments_BIM_prasības_V2.3_1) norādījumiem punktā 4.4.2. Lāzerskēnešana un 1.pielikumā “Projekta speciālo prasību veidne” noteiktajiem parametriem. 
Pusēm vienojoties, būvprojekta izstrādes laikā, nepieciešamās korekcijas punktu mākonī, kā arī papildus skanēšanas darbus, fiksējot esošo situāciju būvdarbu laikā, kas ir saistīti ar jaunu projekta risinājumu izstrādi, nodrošina Pasūtītājs. Līguma izpildes termiņa pagarināšana tiek piemērota līgumā noteiktā kārtībā.
8.jautājums:
BIM prasības paredz obligātu izpildmodeļa (As-Built) izstrādi. Ņemot vērā, ka kvalitatīva izpildmodeļa sagatavošana nav iespējama bez atkārtotas objekta lāzerskenēšanas būvdarbu gaitā, jo īpaši pirms inženiertīklu un konstrukciju nosegšanas, lūdzam sniegt skaidrojumu par šādiem jautājumiem:
Vai Pasūtītājs nodrošinās atkārtotu lāzerskenēšanu būvdarbu izpildes laikā tādā apjomā un biežumā, kāds nepieciešams kvalitatīva izpildmodeļa sagatavošanai, tai skaitā pirms nosedzamo konstrukciju un inženiertīklu aizsegšanas, un vai šie darbi tiks veikti par Pasūtītāja līdzekļiem?
Atbilde:
Izpildmodeļa izstrāde ir Izpildītāja atbildība, līdz ar to atbilstošas tehnoloģijas izvēle būvdarbu veikšanai un modeļu aktualizēšanai pēc veiktajiem darbiem, tai skaitā, izbūvēto elementu uzmērīšana ar lāzerskaneri, ir Izpildītāja atbildība. 
9.jautājums:
BIM prasības paredz obligātu izpildmodeļa (As-Built) izstrādi. Ņemot vērā, ka kvalitatīva izpildmodeļa sagatavošana nav iespējama bez atkārtotas objekta lāzerskenēšanas būvdarbu gaitā, jo īpaši pirms inženiertīklu un konstrukciju nosegšanas, lūdzam sniegt skaidrojumu par šādiem jautājumiem:
Kāda būs atkārtotas lāzerskenēšanas pieprasīšanas, organizēšanas un izpildes kārtība, kā arī kādi būs tās nodrošināšanas termiņi?
Atbilde:
Izpildmodeļa izstrāde ir Izpildītāja atbildība. Izpildītājam ir jāparedz pietiekams informācijas apjoms un aprites biežums, lai nodrošinātu prasībām atbilstoša izpildmodeļa izveidi.
10.jautājums:
BIM prasības paredz obligātu izpildmodeļa (As-Built) izstrādi. Ņemot vērā, ka kvalitatīva izpildmodeļa sagatavošana nav iespējama bez atkārtotas objekta lāzerskenēšanas būvdarbu gaitā, jo īpaši pirms inženiertīklu un konstrukciju nosegšanas, lūdzam sniegt skaidrojumu par šādiem jautājumiem:
Vai būvdarbu laikā veiktie lāzerskenējumi tiks piesaistīti vienotajai koordinātu sistēmai (LKS-92 un LAS-2000,5), kā arī veikti vai apliecināti sertificēta mērnieka vai ģeodēzista, nodrošinot atbilstošas reģistrācijas un precizitātes atskaites, lai tos varētu izmantot par uzticamiem izejas datiem izpildmodeļa izstrādei?
Atbilde:
Atbilstoši BIM prasībām, BIM modeļi ir jāpiesaista vienotajai koordinātu sistēmai (LKS-92 un LAS-2000,5), līdz ar to, veicot skanēšanas darbus būvniecības laikā, lai koriģētu projekta risinājumus atbilstoši izbūvētajam, izstrādātos punktu mākoņus nepieciešams piesaistīt vienotajai koordinātu sistēmai (LKS-92 un LAS-2000,5).
11.jautājums:
BIM prasību 10. pielikumā "Vienotās datu vides lietošanas noteikumi" nav norādīta Vienotās datu vides interneta adrese un izmantotā platforma. Lūdzam sniegt skaidrojumu par šādiem jautājumiem:
1) Kādu Vienotās datu vides (VDV) platformu nodrošinās Pasūtītājs?
2)Vai platforma nodrošina IFC un BCF datņu apriti, modeļu koordināciju un sadarbību BIM vidē?
3)Vai Izpildītājam VDV izmantošana tiks nodrošināta bez papildu maksas un bez nepieciešamības iegādāties papildu licences?
Atbilde:
Iepirkuma komisijai ir nepieciešams ilgāks laiks, lai sniegtu atbildi uz šo jautājumu.

12.jautājums:
Ņemot vērā, ka atsevišķas būvprojekta sadaļas (tai skaitā elektronisko sakaru sistēmas) izstrādājamas ar klasifikācijas pakāpi "DIENESTA VAJADZĪBĀM", lūdzam sniegt skaidrojumu par šādiem jautājumiem:
Kā tiks organizēta klasificētās informācijas aprite BIM vidē projekta izstrādes laikā?
Atbilde:
Informācijas aizsardzības un aprite Izpildītājam ir jānodrošina ievērojot MK Nr. 822 noteiktās prasības. 
13.jautājums:
Ņemot vērā, ka atsevišķas būvprojekta sadaļas (tai skaitā elektronisko sakaru sistēmas) izstrādājamas ar klasifikācijas pakāpi "DIENESTA VAJADZĪBĀM", lūdzam sniegt skaidrojumu par šādiem jautājumiem:
Vai BIM modeļi un citi nodevumi, kas satur informāciju ar klasifikācijas pakāpi "DIENESTA VAJADZĪBĀM", tiks glabāti Pasūtītāja nodrošinātajā Vienotajā datu vidē vai atsevišķā drošā informācijas vidē?
Atbilde:
Nē, informācija ar klasifikācijas pakāpi “DIENESTA VAJADZĪBĀM” nebūs un nevar tikt izvietota Vienotajā datu vidē, jo šīs informācijas apritei ir jāievēro MK Nr.822 noteiktās prasības. Saskaņā ar Tehniskās specifikācijas 3.sadaļas prasībām Izpildītājam būs jāizstrādā informācijas un dokumentācijas apmaiņas metodika pirms klasificēto darbu projektēšanas uzsākšanas. 
14.jautājums:
Ņemot vērā, ka atsevišķas būvprojekta sadaļas (tai skaitā elektronisko sakaru sistēmas) izstrādājamas ar klasifikācijas pakāpi "DIENESTA VAJADZĪBĀM", lūdzam sniegt skaidrojumu par šādiem jautājumiem:
Kādas piekļuves, informācijas aprites un drošības prasības tiks piemērotas BIM modeļiem un citiem nodevumiem, kas satur informāciju ar klasifikācijas pakāpi "DIENESTA VAJADZĪBĀM"?
Atbilde:
BIM modeļi izstrādājami ievērojot informācijas ar klasifikācijas pakāpi “DIENESTA VAJADZĪBĀM” aizsardzības un aprites prasības. Saskaņā ar Tehniskās specifikācijas 3.sadaļas prasībām Izpildītājam būs jāizstrādā informācijas un dokumentācijas apmaiņas metodika pirms klasificēto darbu projektēšanas uzsākšanas. 

















